Pedofiel hoor vandag sy lot - Maroela Media
Pedofiel hoor vandag sy lot
Andries Petrus Retief (37), die pedofiel wat agt jaar tronkstraf opgelê is nadat hy skuldig bevind is op aanklagte van kinderpornografie, gaan na verwagting Vrydag hoor of hy 'n swaarder straf gaan kry.
Dit volg nadat die Wes-Kaapse direktoraat van openbare vervolging teen sy "skokkend onvanpaste ligte vonnis" geappelleer het. Die uitspraak sal in die Wes-Kaapse hooggeregshof gelewer word.
Landdros Mandy van Leeve het Retief, 'n siviele ingenieur, in Augustus 2015 'n opgeskorte vonnis van agt jaar tronkstraf opgelê in die hof vir seksuele misdrywe in Parow. Retief het skuldig gepleit op verskeie aanklagte rakende die vervaardiging en besit van kinderpornografie sowel as seksuele aanranding.
Retief, 'n eerste oortreder, het skuldig gepleit op 2 130 aanklagte. Die hof het gehoor Retief het jong kinders na 'n plaas naby Durbanville gelok met die oog daarop om pornografiese foto's en video's van hulle te neem. Van sy slagoffers sluit in 'n sesjarige, agtjarige en negejarige kind wat almal seksueel aangerand is terwyl hulle geslaap het.
Retief se dade het aan die lig gekom nadat 'n familievriend die huis waar Retief saam met sy vrou en gesin gewoon het, opgepas het. Retief het sy internetwagwoord vir die vriend gegee waarna die vriend op Retief se skootrekenaar op die foto's en video's afgekom het.
Van Leeve het wesenlike redes gevind om vir Retief 'n minimum vonnis te gee. Die landdros het gesê Retief se inhegtenisneming het gelei tot sy besef dat hy ernstige emosionele probleme gehad het en dat hy 'n dringende behoefte aan langdurige psigoterapie het. Sy het gesê hy het homself onmiddellik vir terapie beskikbaar gemaak.
Die direktoraat vir openbare vervolging het daarna besluit om teen die vonnis te appelleer.
Lelike 'nasionale blom' iets van die verlede
Man kritiek ná 'mislukte 'kaping'
Wow ek is vol hoendervleis · 2 jare gelede
Wow ek sal bly wees, want dit is die wreedste misdaad wat jy aan onskuldige slagoffers kan doen. Hulle sukkel die res van hul lewens en hy word net deur die hof gesê "uhm dit is nie reg wat jy doen, ok as jy dit weer doen, sluit ons jou toe" never, nooit. Hy sal net skelmer raak, hierdie seksuele misdrywe is 'n siekte en hy het nog goeie geld ook daarmee gemaak. Verder Landdros Mandy van Leeve, leave this cases you have no idea what the impact is and if you do not know, stick to the guidelines…… Regtig ek wil nie sê hoop jy kom so iets oor nie, dit is net te wreed, maar as jy iemand ken of 'n naby een so iets oorkom, sal jy die impak daarvan verstaan. Nie straf uit wraak, maar straf om onskuldige kinders en mense te red en so ook vir Andries Retief teen homself beskerm.
Nee! · 2 jare gelede
Is dit hoe enige weerlose kind deur die wet beskerm word? BESKERM ons kinders!
Een jaar op elke klagte sal goed afgaan.
Doodstraf is gepas. Hy het alreeds sy slagoffers se lewens geneem.
Tharina · 2 jare gelede
Hy het sy slagoffers reeds lewenslange vonnis toegedien, maar hy kry slegs 8 jaar?! Behoort meer soos 80 te wees! As die gereg dan nie ons kinders beskerm nie is ek seker gemeenskappe gaan begin optree en reg in eie hande neem. Die gereg vaal ons mense, veral ons jeug!